section_heading: Down on the Upside, sukobi i raspad sastava (1996. – 1997.)
paragraph_text: Već tijekom turneje sastav je počeo raditi na novom albumu kojeg su odlučili producirati sami. Međutim, napetost između Cornella i Thayila je rasla, prvenstveno zbog promjene u zvuku sastava. S petim studijskim albumom Down on the Upside, Soundgarden je u potpunosti napustio grunge korijene okrenuvši se psihodeliji. Slijedili su singlovi Pretty Noose, Burden in My Hand, Blow Up the Outside World i Ty Cobb. Pjesma Pretty Noose je nominirana za Grammy u kategoriji Najbolja Hard Rock izvedba. Sastav je svirao na Lollapaloozi s Metallicom koja je inzistirala na tome. Nakon Lollapalooze je sastav započeo svjetsku turneju, ali je napetost u sastavu sve više rasla.